EkBass/fiwiki-20250220-pages-articles huggingface dataset:
Greta von Haartman

Annie Margaretha (Greta) von Haartman (29. kesäkuuta 1889 Mäntyharju – 22. kesäkuuta 1948 Helsinki) oli suomalainen oopperalaulaja, äänialaltaan mezzosopraano.Greta von Haartman 50-vuotias, Helsingin Sanomat, 29.06.1939, nro 170, s. 6, Kansalliskirjaston digitaaliset aineistot. Viitattu 29.06.2024 Von Haartmanin vanhemmat olivat insinööri Georg Viktor Berndt von Haartman ja Annie Mathilda Kyander. Hän kävi Helsingin ruotsalaisen yksityisen tyttökoulun ja opiskeli laulua Helsingin musiikkiopiston oopperaluokalla Emmy Achtén johdolla, 1908–1911 Pariisissa Edmond Duvemoyn oppilaana, 1914 Pietarin keisarillisessa konservatoriossa Alma Fohströmin johdolla ja 1916 Tukholmassa Signe Hebhen ja Mathilda Jungstedtin oppilaana. Myöhemmin hän suoritti lisäksi jatko-opintoja Pariisissa 1919 professori Hettichin, Félicis ja madamoiselle Theodorin oppilaana. Hänen ensikonserttinsa vuonna 1911 sai pääosin kiittäviä arvosteluja. Vuonna 1918 hänet kiinnitettiin Suomalaiseen Oopperaan, jossa hänen sopimuksensa kesti ensin vuoteen 1928 ja uudelleen vuodesta 1929 vuoteen 1945 saakka. Vuosien 1928–1929 näytäntökaudella hän esiintyi muun muassa Clérmont-Ferrandin, Grenoblen ja Dinardin oopperanäyttämöillä. Greta von Haartman toimi lisäksi Helsingin Konservatorion plastiikan ja oopperaluokan opettajana sekä antoi yksityisesti laulun ja plastiikan opetusta. Von Haartmanin ohjelmistoon kuului yhteensä noin 70 ooppera- ja operettiroolia. Hänen näyttämötyönsä oli sulavaa ja koko olemuksensa aristokraattisen hienostunut. Hänen puolisonaan oli vuodesta 1920 lähtien eversti Verner Gustafsson, joka toimi Suomalaisen Oopperan taloudenhoitajana. Diplomaatti Paul Gustafsson oli heidän poikansa. ==Lähteet== * Laati–Blomstedt–Havu–Poijärvi (toim.): Kuka kukin oli. * Otavan Iso Musiikkitietosanakirja 2, s. 480–481. Helsinki 1977. ISBN 951-1-04191-6 * Hillila, Ruth-Esther & Blanchard Hong, Barbara (1997): Historical dictionary of the music and musicians of Finland, s. 109. ISBN 0-3132-7728-1 === Viitteet === ==Aiheesta muualla== *Greta von Haartman: Tuoll’ on mun kultani. Yle elävä arkisto. Luokka:Suomalaiset mezzosopraanot Luokka:Vuonna 1889 syntyneet Luokka:Vuonna 1948 kuolleet
Vihreä Kolmio

thumb|Vihreän Kolmion alueelle pääsee myös junalla. IC921 Turusta Pieksämäelle Loimaan rautatieasemalla. Vihreä Kolmio on Loimaan seudulla toimiva matkailun markkinointiorganisaatio. Seudulla toimii noin 80 matkailuyritystä Auran, Kosken Tl, Loimaan, Marttilan, Oripään, Pöytyän, Tarvasjoen ja Ypäjän alueella. Matkailuun liittyviä yrityksiä ovat kotieläin-, strutsi-, hevos- ja biisonitilat, lähiruokaa tarjoavat ravintolat, Suomen maatalousmuseo Sarka, golfkentät sekä erilaiset luonto- ja taidekohteet. Matkailualueelle pääsee valtatie 2:n, 9:n ja 10:n sekä Turku–Toijala-rautatien kautta. Myös historiallinen Hämeen Härkätie kulkee alueen läpi. Vihreän Kolmion alue vaihtelee tasaisesta peltomerestä laajoihin metsä- ja suoalueisiin sekä jokivarsialueisiin. Vihreä Kolmio on toiminut vuodesta 1996 asti kehittäen alueen matkailuyrittäjien yhteistyötä, järjestäen koulutuksia ja tehostaen markkinointia. Vihreä Kolmio tekee vuosittain muun muassa alueen Matkailukartan ja muita esitteitä yhteistyössä alueen yritysten kanssa, osallistuu alan messuille ja kohdennettuihin markkinointitapahtumiin sekä tekee yhteistyötä suurten tapahtumien kanssa. Vihreä Kolmio tarjoaa myös räätälöityjä retkiohjelmia ja välittää oppaita. Vihreän Kolmion alueen matkailuneuvonta toimii Loimaan torin laidalla sijaitsevassa Matka-Viitalassa. == Lähteet == Luokka:Varsinais-Suomi Luokka:Loimaalaiset yritykset
Nummiokasirkka

Nummiokasirkka (Tetrix bipunctata) on yleinen, pieni ja rotevanoloinen okasirkkalaji. Yhdessä rantaokasirkan kanssa se on Suomen yleisimpiä okasirkkoja ja Suomessa sukunsa selvästi laajimmalle levinnyt laji. == Koko ja ulkonäkö == Nummiokasirkka on pieni, vain 8-12 mm:n pituinen, mutta silmiinpistävän tukevarakenteinen okasirkka. Se on väritykseltään ruskeansävyinen, mutta värisävy vaihtelee yksilöittäin hyvin paljon vaaleanruskeasta tummanharmaaseen. Muiden okasirkkojen tapaan keskiruumiin selkäpuoli ulottuu pitkälle takaruumiin päälle ulottuen suunnilleen takaruumiin kärjen tasalle ja sen reunoilla erottuvat yleensä laajat mustanruskeat laikut. Selän keskellä on voimakas pitkittäissuuntainen harjanne ja sen alkupää heti pään takana on terävästi ulkoneva. Tuntosarvet ovat lyhyet ja tukevat ja niiden keskimmäiset jaokkeet ovat noin kaksi kertaa leveytensä pituiset. Takimmaisen raajaparin reidet ovat leveät ja niillä on pituutta alle kolme kertaa leveyden verran.Sami Karjalainen: Suomen heinäsirkat ja hepokatit. Tammi 2009. ISBN 978-951-31-4483-8 s. 108–110 Keski-Euroopassa nummiokasirkka muodostaa lajikompleksin Tetrix kraussi -nimisen okasirkan kanssa ja niiden levinneisyydet menevät hieman päällekkäin. Toistaiseksi ei ole selvää, ovatko nummiokasirkka ja T. kraussi erillisiä lajeja vai onko T. kraussi nummiokasirkan alalaji.http://home.scarlet.be/~ping0646/page28/page28.html http://www.fib- finsterwalde.de/_files/pdf/Veroeffentlichungen/347.pdf == Levinneisyys == Lajin levinneisyysalue ulottuu itäisestä Euroopasta ja Skandinaviasta Kiinaan saakka. Läntisessä ja eteläisessä Euroopassa se on vain paikoittainen. Suomessa nummiokasirkkaa tavataan yleisenä koko maassa Ahvenanmaata lukuun ottamatta. == Elinympäristö ja elintavat == Nummiokasirkka suosii kuivia ja lämpimiä ketoja, tienpientareita ja kallioisia paikkoja. Erityisen mieluisaa ympäristöä ovat hiekkapohjaiset alueet. Ravinnokseen ne käyttävät eläviä ja kuihtuneita kasvinosia, sammalia ja jäkäliä.http://www.pyrgus.de/Tetrix_bipunctata.html Okasirkoille ominaiseen tapaan laji ei tuota ääntä. Naaras munii maahan ja toukat kehittyvät aikuisiksi syksyyn mennessä. Talvehtiminen tapahtuu aikuisena ja sirkat pariutuvat vasta seuraavana keväänä. Keski-Euroopassa lajin tiedetään aikakin joskus talvehtivan ensimmäisen talven toukkana ja toisen aikuisena. == Lähteet == == Aiheesta muualla == * Parikkalan eläimet * Orthoptera Species File Online Luokka:Tetrix
Dimitrij Ovtcharov

Dimitrij Ovtcharov (, ; s. 2. syyskuuta 1988, Kiova) on ukrainalaissyntyinen pöytätennispelaaja, joka edustaa Saksaa. Ovtcharov muutti Ukrainasta Saksaan vuonna 1992 ja aloitti pelaamisen samana vuonna. == Ura == Ovtcharov voitti Pekingin olympialaisissa 2008 hopeaa joukkuepelissä, joukkueeseen kuuluivat lisäksi Timo Boll ja Christian Süß, mutta kaksinpelissä pelit päättyivät neljännellä kierroksella. Lontoon olympialaisista Ovtcharov voitti kaksi mitalia, pronssia kaksinpelistä ja joukkuepelistä. Ovtcharov sai olympiapronssia myös joukkuepelistä Rio de Janeirossa 2016 sekä kaksinpelistä Tokiossa 2020. == Lähteet == * London 2012: Dimitrij Ovtcharovin profiili === Viitteet === Luokka:Saksalaiset pöytätennispelaajat Luokka:Saksalaiset olympiamitalistit Luokka:Vuonna 1988 syntyneet Luokka:Elävät henkilöt
Nintendo Technology Development

Nintendo Technology Development Ltd. on Washingtonissa pääkonttoriansa pitävä Nintendon R&D; Technology groupin osa, joka keskittyy Nintendo laitteiden kehitykseen pohjoisamerikkalaiseen tarpeisiin. Nintendo Technology Development tekee myös tiivistä yhteistyötä Nintendon pohjoisamerikkalaisten komponenttituottajien, kuten Broadcomin, IBM:n ja AMD:n kanssa. Luokka:Nintendo Luokka:Yhdysvaltalaiset videopeliyritykset
Ebner

Ebner on seuraavien henkilöiden sukunimi: * Christine Ebner (1277–1356), saksalainen nunna ja kirjailija * Ferdinand Ebner (1882–1931), itävaltalainen filosofi * Katie Marie Harman-Ebner (s. 1980), yhdysvaltalainen laulaja, näyttelijä ja missi * Klaus Ebner (s. 1964), itävaltalainen kirjailija * Marie von Ebner-Eschenbach (1830–1916), itävaltalainen kirjailija * Michl Ebner (s. 1952), italialainen poliitikko * Victor von Ebner (1842–1925), itävaltalainen anatomi
Parasta ennen!

Parasta ennen! -albumit , Parasta ennen! Timanttista jyystöä vol. 2 ja Parasta ennen! Timanttista jyystöä vol. 3 ovat YleX:n Parasta ennen! -ohjelman juontajan Matti Airaksisen kokoamat kokoelma-albumit 1990-luvun musiikista. Albumeista ensimmäinen eli vol. 1 julkaistiin 18. heinäkuuta 2012, toinen eli vol. 2 julkaistiin 16. marraskuuta 2012 ja kolmas eli vol. 3 julkaistiin 25. lokakuuta 2013 AXR-levy-yhtiön kautta. == Albumit == * * * == Lähteet == Luokka:YleX
Judon Afrikan-mestaruuskilpailut

Judon Afrikan-mestaruuskilpailut ovat vuosittain käytävät judon arvokilpailut, jotka järjestää Afrikan judoliitto. == Kilpailut == judoinside Viitattu 6.12.2019 }} Vuosi Kaupunki Maa 1964 Dakar 1967 Abidjan 1968 Tunis 1974 Kairo 1982 Kairo 1983 Dakar 1985 Tunis 1986 Casablanca 1989 Abidjan 1990 Alger 1992 Port Louis 1993 Kairo 1994 Tunis 1995 Harare 1996 Pretoria 1997 Casablanca 1998 Dakar 2000 Alger 2001 Tripoli Libya 2002 Kairo 2004 Tunis 2005 Port Elizabeth 2006 Port Louis 2008 Agadir 2009 Port Louis 2010 Yaoundé 2011 Dakar 2012 Agadir 2013 Maputo 2014 Port Louis 2015 Libreville 2016 Tunis 2017 Antananarivo 2018 Tunis 2019 Kapkaupunki 2020 Antananarivo 2021 Dakar 2022 Oran == Lähteet == *
Commander Crowe

Commander Crowe on ruotsalainen lämminverinen ravihevonen. Se aloitti kilpailu-uransa joulukuussa 2006 Ruotsissa vaikuttavan suomalaisen valmentajan Petri Puron tallista käsin. Commander Crowe voitti ensimmäiset 23 kilpailuaan kärsien ensimmäisen tappionsa vasta lokakuussa 2008. Se valittiin Ruotsissa vuoden hevoseksi vuosina 2007 ja 2008. Syyskuussa 2010 Commander Crowe siirtyi Fabrice Souloyn valmennukseen Ranskaan. Hevonen on voittanut useita suurkilpailuja, muun muassa yhden maailman arvostetuimman ravikilpailun, Elitloppetin vuonna 2012. Muita merkittävimpiä voittoja ovat olleet muun muassa Ruotsin Derbyn voitto vuonna 2007 sekä Oslo Grand Prix 2012. Suomessa se on voittanut Kymi Grand Prix'n kahdesti. Heinäkuussa 2012 Commander Crowe voitti Malmössä Jägersron raviradalla kilpaillun Hugo Åberg's Memorialin uudella tuhannen metrin ratojen maailmanennätysajalla 08,9. Edellinen maailmanennätys oli legendaarisen italialaishevosen Varennen vuonna 2002 Mikkelissä juoksema 09,3. Commander Crowen ohjastajina toimivat sen Ruotsin vuosina suomalaissyntyinen Peter Ingves ja Johnny Takter. Ranskassa sitä ovat ohjastaneet Jean-Michel Bazire sekä vuodesta 2011 lähtien Christophe Martens. ==Lähteet== *Commander Crowe Svensk Travsportin sivuilla ===Viitteet=== Luokka:Ruotsalaiset ravurit
Pakistanin maahockeymaajoukkue

Pakistanin maahockeymaajoukkue edustaa Pakistania maahockeyn maaotteluissa. Pakistanin paras saavutus on olympialaisten kultamitalit vuosilta 1960, 1968 ja 1984. Lisäksi se on saavuttanut hopeaa 1956, 1964 ja 1972 sekä pronssia 1976 ja 1992. Kansainvälisen lajiliiton rankingissa Pakistan on sijalla seitsemäntoista (kesäkuu 2020). Pakistan on yksi olympialaisten menestyneimmistä joukkueista kahdeksalla mitalilla. Pakistanin viimeisen olympiamitali on kuitenkin vuodelta 1992. MM-kilpailuissa Pakistan on pelannut loppuottelussa kuusi kertaa, voittaen niistä neljä. Viimeisin MM-mitalikin on vuodelta 1994. Aasian kisoissa Pakistan on voittanut kahdeksan mestaruutta, viimeisimmän vuonna 2010. Lisäksi sillä on kolme hopeaa ja kolme pronssia. Aasian-mestaruuskilpailuissa Pakistan on myös menestyneimpiä maita kolmella kullalla, kolmella hopealla ja kolmella pronssilla. Kansainyhteisön kisoissa Pakistan on ollut parhaimmillaan toinen vuonna 2006 ja lisäksi kolmas 2002. == Lähteet == Luokka:Maahockeymaajoukkueet maahockeymaajoukkue
Vartan Kechichian

Vartan Kechichian (13. syyskuuta 1933 Kesab – 22. marraskuuta 2017) oli syyrialainen armenialaiskatolinen arkkipiispa. Hänet vihittiin Congregazione Mechitarista di Venezian papiksi 8. syyskuuta 1959 ja nimitettiin Itä-Euroopan ordinariaatin koadjuuttoriordinaariksi sekä Mardin degli Armenin titulaariarkkipiispaksi 17. helmikuuta 2001. Piispaksi vihkiminen seurasi 13. toukokuuta. Pääkonsekraattorina toimi Nerses Bedros XIX Tarmouni, jota avustivat Vartan Achkarian ja Jean Teyrouz.Catholic-Hierarchy.org: Archbishop Vartan Kechichian, C.A.M. Kechichian toimi koadjuuttoriordinaarina, kunnes jäi eläkkeelle 2. huhtikuuta 2005. == Lähteet == Luokka:Syyrialaiset kristityt Luokka:Katoliset arkkipiispat Luokka:Armenian katolisen kirkon piispat Luokka:Vuonna 1933 syntyneet Luokka:Vuonna 2017 kuolleet
Jean Teyrouz

Jean Teyrouz (s. 6. toukokuuta 1941 Aleppo) on syyrialainen armenialaiskatolinen piispa. Hänet vihittiin Institut du Clergé Patriarcal de Bzommarin papiksi 24. joulukuuta 1965 ja nimitettiin Cilician patriarkaatin kuuriapiispaksi sekä Melitene degli Armenin titulaaripiispaksi 27. syyskuuta 2000. Piispaksi konsekroinnin suoritti 25. maaliskuuta 2001 Nerses Bedros XIX Tarmouni, jota avustivat Boutros Marayati ja Joseph Arnaouti.Catholic- Hierarchy.org: Bishop Jean Teyrouz, I.C.P.B. 2\. helmikuuta 2013 Teyrouz sai nimityksen Sainte-Croix-de-Parisin armenialaiskatolisen eparkian johtoon Ranskaan. == Lähteet == Luokka:Syyrialaiset kristityt Luokka:Armenian katolisen kirkon piispat Luokka:Vuonna 1941 syntyneet Luokka:Elävät henkilöt
Boutros Marayati

Boutros Marayati (s. 26. helmikuuta 1948 Aleppo) on syyrialainen armenialaiskatolinen arkkipiispa. Hänet vihittiin papiksi Alepin arkkieparkiaan 4. heinäkuuta 1971 ja nimitettiin sen arkkipiispaksi 21. elokuuta 1989. Piispaksi konsekroinnin suoritti 4. helmikuuta 1990 Jean Pierre XVIII Kasparian, jota avustivat André Bedoglouyan ja Vartan Achkarian.Catholic-Hierarchy.org: Archbishop Boutros Marayati == Lähteet == Luokka:Syyrialaiset kristityt Luokka:Katoliset arkkipiispat Luokka:Armenian katolisen kirkon piispat Luokka:Vuonna 1948 syntyneet Luokka:Elävät henkilöt
Kévork Khazoumian

Kévork Khazoumian ICPB (s. 10. maaliskuuta 1935) on libanonilainen armenialaiskatolinen arkkipiispa. Hänet vihittiin papiksi 3. heinäkuuta 1960 ja nimitettiin Jerusalemin ja Ammanin patriarkaaliseksi eksarkiksi vuonna 2001. Hän sai 22. tammikuuta 2002 lisäksi nimityksen Marasc degli Armenin titulaaripiispaksi. Piispaksi konsekroinnin suoritti 7. huhtikuuta Nerses Bedros XIX Tarmouni, jota avustivat Vartan Achkarian ja Jean Teyrouz.Catholic- Hierarchy.org: Archbishop Kévork Khazoumian, I.C.P.B. 15\. maaliskuuta 2006 Khazoumian nimitettiin Istanbulin arkkieparkian koadjuuttoriarkkipiispaksi Turkkiin. == Lähteet == Luokka:Libanonilaiset papit Luokka:Katoliset arkkipiispat Luokka:Armenian katolisen kirkon piispat Luokka:Vuonna 1935 syntyneet Luokka:Elävät henkilöt
Francis Xavier Osamu Mizobe

Francis Xavier Osamu Mizobe (; 5. maaliskuuta 1935 Sinŭiju – 29. helmikuuta 2016) oli japanilainen roomalaiskatolinen piispa. Hänet vihittiin salesiaanien papiksi 9. helmikuuta 1964 ja nimitettiin Sendain hiippakunnan johtoon 10. toukokuuta 2000. Piispaksi vihkiminen seurasi 9. syyskuuta. Pääkonsekraattorina toimi Peter Takeo Okada, jota avustivat Francis Keiichi Sato ja Peter Toshio Jinushi.Catholic-Hierarchy.org: Bishop Francis Xavier Osamu Mizobe, S.D.B. Mizobe sai 14. toukokuuta 2004 nimityksen Takamatsun piispaksi, jonka virkaan hänet asetettiin 19. heinäkuuta. Hän jäi eläkkeelle 25. maaliskuuta 2011. == Lähteet == Luokka:Japanilaiset papit Luokka:Katoliset piispat Luokka:Vuonna 1935 syntyneet Luokka:Vuonna 2016 kuolleet
Ignace Baguibassa Sambar-Talkena

Ignace Baguibassa Sambar-Talkena (31. maaliskuuta 1935 – 3. helmikuuta 2013) oli togolainen roomalaiskatolinen piispa. Hänet vihittiin papiksi 30. kesäkuuta 1963 ja nimitettiin Karan hiippakunnan johtoon 30. marraskuuta 1996. Piispaksi konsekroinnin suoritti 6. tammikuuta 1997 paavi Johannes Paavali II, jota avustivat Giovanni Battista Re ja Miroslav Stefan Marusyn.Catholic- Hierarchy.org: Bishop Ignace Baguibassa Sambar-Talkena Sambar-Talkena erosi tehtävistään Karan piispana 7. tammikuuta 2009. == Lähteet == Luokka:Togolaiset katoliset piispat Luokka:Vuonna 1935 syntyneet Luokka:Vuonna 2013 kuolleet
Koljosen tiekiista

__NOTOC__ Koljosen tiekiista on suomalainen vuonna 2008 alkunsa saanut humoristinen hardcore punk -yhtye. Yhtye sai alkunsa kesällä 2008 Viikatteen keikkabussissa yhtyeen jäsenten katsellessa televisiosarjaa Fakta homma. Fakta hommasta ovat peräisin yhtyeen jäsenten taiteilijanimet Koljonen, Hartikainen ja Lehto. Myös yhtyeen kappaleiden sanoituksissa on sarjasta vaikutteita. Musiikillisiksi vaikuttajikseen yhtye on maininnut 1980-luvun suomalaiset HC- yhtyeet, kuten Terveet Kädet ja KTMK. Ensimmäisen kerran yhtye levytti vuonna 2009 ilmestyneelle, Kuolleet Leskiset -yhtyeen kanssa tehdylle split- singlelle. Noin vuotta myöhemmin, joulukuussa 2010, ilmestyi yhtyeen ensimmäinen studioalbumi Ei kuule mitään, ei nää mitään, ei sano mitään. Helmikuussa 2011 ilmestyi Genitaalinärpes-yhtyeen kanssa tehty seitsentuumainen split-EP Color Climax. Saman vuoden syyskuussa Koljosen tiekiista julkaisi ensimmäisen livealbuminsa No Sleep ’til Konela, jonka otsikko ja kansikuva parodioivat Motörheadin vuonna 1981 ilmestynyttä No Sleep ’til Hammersmith -livelevyä. Yhtyeen jäseniä vaikuttaa myös yhtyeissä Viikate, Kiukku ja Fleshdance. == Jäsenet == * Koljonen (oik. Ari Taiminen) – laulu, kitara * Hartikainen (oik. Kalle Virtanen) – basso * Lehto (oik. Kimmo Hirvonen) – rummut * Makkonen – kitara (2013–) == Julkaisut == === Studioalbumit === * * * * * === EP:t === * === Livealbumit === * === Split- albumit === * * === Singlet === * ”Juu, näin o!” (2019) == Lähteet == * ===Viitteet=== Luokka:Suomalaiset huumoriyhtyeet Luokka:Kouvolalaiset yhtyeet Luokka:Suomalaiset hardcore punk -yhtyeet
Veljenpojat

Veljenpojat on Tervakoskelta lähtöisin alun perin nelihenkinen ja suomenkielinen hiphop -ryhmä, joka sai alkunsa 2000-luvun alkupuolella. Siihen kuuluvat Marko Sievälä, Joonas Vuorela ja Jarkko Tauru. Yhtyeen nimi tulee Aku Ankan veljenpojista. Yhtyeen jäsenistä Meissi on julkaissut neljä sooloalbumia. Japi & Jopi julkaisivat "Ei nimi miestä pahenna" nimisen albumin kesällä 2009. Keväällä 2011 Veljenpojat solmi levytyssopimuksen Emi Music Finlandin kanssa.Veljenpojat- Kesähittiainesta EMI 10.5.2011 Kesällä 2012 heinäkuun 3. päivä ilmestyi single "Suomineito", josta on tehty musiikkivideo. ==Jäsenet== * Meissi (laulu) * Japi (laulu) * Jopi (Laulu) ===Singlet=== * "LKOP" (2013) * "Oi!" * "Erittäin Hyvä" (2011) * "Suomineito" (2012) * "Tehtaan Varjosta" * "Isommin" ===Albumit=== V niinku Veljenpojat (2013) ===Musiikkivideot=== * "LKOP" (2013) * "Tehtaan Varjosta" * "Suomineito" (2012) * "Erittäin Hyvä" (2011) == Lähteet == == Aiheesta muualla == *http://www.veljenpojat.com *Veljenpojat teki erittäin hyvän videon - tästäkö kesähitti? Ilta-Sanomat 2011 Luokka:Suomalaiset hip hop -yhtyeet
Tomás Osvaldo González Morales

Tomás Osvaldo González Morales (20. huhtikuuta 1935 Santiago de Chile – 12. helmikuuta 2022) oli chileläinen roomalaiskatolinen piispa. Hänet vihittiin salesiaanien papiksi 11. helmikuuta 1963 ja nimitettiin Punta Arenasin hiippakunnan johtoon 28. maaliskuuta 1974. Piispaksi vihkiminen seurasi 27. huhtikuuta. Pääkonsekraattorina toimi Raúl Silva Henríquez, jota avustivat Sotero Sanz Villalba ja Sergio Valech Aldunate. González Morales jäi eläkkeelle 4. maaliskuuta 2006. == Lähteet == Luokka:Chileläiset papit Luokka:Katoliset piispat Luokka:Vuonna 1935 syntyneet Luokka:Vuonna 2022 kuolleet
José Augusto Martins Fernandes Pedreira

José Augusto Martins Fernandes Pedreira (10. huhtikuuta 1935 Valença – 14. lokakuuta 2020Catholic-Hierarchy.org: Bishop José Augusto Martins Fernandes Pedreira) oli portugalilainen roomalaiskatolinen piispa. Hänet vihittiin papiksi 12. heinäkuuta 1959 ja nimitettiin Porton hiippakunnan vihkipiispaksi sekä Elvasin titulaaripiispaksi 28. joulukuuta 1982. Piispaksi vihkiminen seurasi 19. maaliskuuta 1983. Pääkonsekraattorina toimi Armindo Lopes Coelho, jota avustivat Eurico Dias Nogueira ja Júlio Tavares Rebimbas. 29\. lokakuuta 1997 Martins Fernandes Pereira sai nimityksen Viana do Castelon piispaksi, jona hän toimi, kunnes jäi eläkkeelle 11. kesäkuuta 2010. == Lähteet == Luokka:Portugalilaiset papit Luokka:Katoliset piispat Luokka:Vuonna 1935 syntyneet Luokka:Vuonna 2020 kuolleet
Camille Muffat

Camille Muffat (28. lokakuuta 1989 Nizza – 9. maaliskuuta 2015 La Riojan maakunta, Argentiina) oli ranskalainen uimari ja olympiavoittaja. Muffat edusti nizzalaista Olympic Nice Natation -seuraa, ja häntä valmensi Fabrice Pellerin. Muffat edusti Ranskaa vuosien Pekingin 2008 ja Lontoon 2012 kesäolympialaisissa. Lontoosta hän saavutti kolme mitalia, joista kultaa 400 metrin vapaauinnista. Yhteensä Muffat voitti 15 aikuisten arvokisamitalia. Lyhyen radan kilpailuista hän voitti maailmanmestaruuden 400 metrin vapaauinnista vuonna 2010 ja neljä Euroopan mestaruutta. Muffat lopetti uransa jo 24-vuotiaana kesällä 2014. Hän kuoli kahdeksan kuukautta tämän jälkeen televisio-ohjelman kuvauksissa tapahtuneessa helikopterionnettomuudessa Argentiinassa. == Ura == Lyhyen radan Euroopan-mestaruuskilpailuissa 2006 Helsingissä Muffat voitti ensimmäisen kansainvälisen arvokilpailumitalinsa, uimalla hopealle 200 metrin sekauinnissa. Vuotta myöhemmin Debrecenissä hän otti samalta EM-kultaa sekä 400 metrin sekauinnista pronssia. Keväällä 2008 Muffat voitti pronssia 200 metrin sekauinnissa pitkän radan Euroopan- mestaruuskilpailuissa Eindhovenissa. Saman vuoden joulukuussa hän voitti Rijekassa järjestetyissä lyhyen radan Euroopan-mestaruuskilpailuissa hopeaa 400 metrin vapaauinnissa. Kauden 2009 jälkeen Muffat vaihtoi päälajia sekauinnista keskipitkille vapaauintimatkoille. Lajinvaihto tuotti myös tulosta – kesällä 2010 Budapestissa hän voitti EM-hopeaa 4×200 metrin vapaauintiviestistä, ja loppuvuodesta 2010 Dubaissa järjestetyissä lyhyen radan maailmanmestaruuskilpailuissa Muffat voitti kultaa 200 metrin vapaauinnissa sekä pronssia 4×200 metrin vapaauintiviestistä. Shanghain pitkän radan maailmanmestaruuskilpailuista 2011 Muffat saalisti pronssit 200 ja 400 metrien vapaauinneista. Muffat voitti kesäolympialaisissa 2012 Lontoossa olympiakultaa 400 metrin vapaauinnissa. Hänestä tuli näin neljäs ranskalainen uimari, joka on voittanut olympiakultaa henkilökohtaisella matkalla. Lontoossa Muffat voitti myös hopeaa 200 metrin vapaauinnista sekä pronssia 4×200 m vapaauintiviestistä. Muffat voitti Chartres’ssa 2012 lyhyen radan Euroopan- mestaruuden 200 ja 400 metrin vapaauinnissa sekä sekajoukkueiden 4 × 50 metrin vapaauintiviestissä. Barcelonan MM-kilpailuissa 2013 Muffat saavutti pronssia 200 metrin vapaauinnissa ja 4 × 200 metrin vapaauintiviestissä. Muffat ilmoitti lopettavansa uransa heinäkuussa 2014.http://yle.fi/urheilu/olympiavoittaja_lopettaa_uransa_24-vuotiaana/7352763 === Kuolema === Muffat kuoli kymmenen henkeä vaatineessa helikopterionnettomuudessa Argentiinan La Riojan maakunnassa 9. maaliskuuta 2015. Onnettomuudessa kuolivat myös ranskalainen kilpapurjehtija Florence Arthaud ja nyrkkeilyn olympiamitalisti Alexis Vastine. Urheilijat olivat kuvaamassa selviytymisaiheista televisio-ohjelmaa. == Lähteet == Luokka:Ranskalaiset uimarit Luokka:Ranskalaiset olympiavoittajat Luokka:Vuonna 1989 syntyneet Luokka:Vuonna 2015 kuolleet Luokka:Lento-onnettomuudessa kuolleet
Peter Antony Moran

Peter Antony Moran (s. 13. huhtikuuta 1935 Glasgow) on brittiläinen roomalaiskatolinen piispa. Hänet vihittiin papiksi Glasgowin arkkihiippakuntaan 19. maaliskuuta 1959 ja inkardinoitiin Aberdeenin hiippakuntaan vuonna 1986. Hänet nimitettiin Aberdeenin piispaksi 13. lokakuuta 2003, ja piispaksi konsekroinnin suoritti 1. joulukuuta Mario Joseph Conti, jota avustivat Michael George Bowen ja Joseph Devine. Moran jäi eläkkeelle 4. kesäkuuta 2011.Catholic-Hierarchy.org: Bishop Peter Antony Moran == Lähteet == Luokka:Skotlantilaiset piispat Luokka:Katoliset piispat Luokka:Vuonna 1935 syntyneet Luokka:Elävät henkilöt
Harold Snoad

Harold Edward Snoad (28. elokuuta 1935 – 2. kesäkuuta 2024) oli brittiläinen televisiotuottaja ja -ohjaaja. Snoad työskenteli BBC:lle monien komediasarjojen parissa, mukaan lukien Ruutiukot, Are You Being Served?, Ever Decreasing Circles ja Pokka pitää. == Lähteet == == Aiheesta muualla == * IMDb Luokka:Brittiläiset televisiotuottajat Luokka:Vuonna 1935 syntyneet Luokka:Vuonna 2024 kuolleet
Peter Takeo Okada

Peter Takeo Okada (; 24. lokakuuta 1941 Ichikawa – 18. joulukuuta 2020) oli japanilainen roomalaiskatolinen arkkipiispa. Hänet vihki papiksi Tokion arkkihiippakuntaan Peter Seiichi Shirayanagi 3. marraskuuta 1973. Hänet nimitettiin Urawan piispaksi 15. huhtikuuta 1991, ja piispaksi konsekroinnin suoritti 16. syyskuuta Shirayanagi, jota avustivat Paul Hisao Yasuda ja Francis Xavier Kaname Shimamoto.Catholic-Hierarchy.org: Archbishop Peter Takeo Okada 17\. helmikuuta 2000 Okada sai nimityksen Tokion arkkipiispaksi, jonka virkaan hänet asetettiin 3. syyskuuta. Lisäksi hänet nimitettiin 27. heinäkuuta 2013 apostoliseksi hallitsijaksi Saitaman hiippakuntaan. == Lähteet == Luokka:Japanilaiset papit Luokka:Katoliset arkkipiispat Luokka:Vuonna 1941 syntyneet Luokka:Vuonna 2020 kuolleet
Paul Hisao Yasuda

Paul Hisao Yasuda (; 20. joulukuuta 1921 Kurume – 23. huhtikuuta 2016) oli japanilainen roomalaiskatolinen arkkipiispa. Hänet vihittiin papiksi 21. toukokuuta 1955 ja nimitettiin Osakan arkkihiippakunnan vihkipiispaksi sekä Tuccin titulaaripiispaksi 5. helmikuuta 1970. Piispaksi vihkiminen seurasi 21. maaliskuuta. Pääkonsekraattorina toimi Bruno Wüstenberg, jota avustivat Paul Yoshigoro Taguchi ja Paul Yoshiyuki Furuya.Catholic-Hierarchy.org: Archbishop Paul Hisao Yasuda Yasuda sai 15. marraskuuta 1978 nimityksen Osakan arkkipiispaksi, jona hän toimi, kunnes jäi eläkkeelle 10. toukokuuta 1997. == Lähteet == Luokka:Japanilaiset papit Luokka:Katoliset arkkipiispat Luokka:Vuonna 1921 syntyneet Luokka:Vuonna 2016 kuolleet
Leo Jun Ikenaga

Leo Jun Ikenaga (s. 11. maaliskuuta 1937 Kōbe) on japanilainen roomalaiskatolinen arkkipiispa. Hänet vihittiin jesuiittojen papiksi 20. maaliskuuta 1968 ja nimitettiin Osakan koadjuuttoriarkkipiispaksi 2. marraskuuta 1995. Piispaksi konsekroinnin suoritti 20. maaliskuuta 1996 Paul Hisao Yasuda, jota avustivat Joseph Satoshi Fukahori ja Raymond Ken'ichi Tanaka.Catholic-Hierarchy.org: Archbishop Leo Jun Ikenaga, S.J. 10\. toukokuuta 1997 Ikenagasta tuli Osakan arkkipiispa, jonka virkaan hänet asetettiin 22. kesäkuuta 1997. == Lähteet == Luokka:Japanilaiset papit Luokka:Katoliset arkkipiispat Luokka:Jesuiitat Luokka:Vuonna 1937 syntyneet Luokka:Elävät henkilöt
Joseph Atsumi Misue

Joseph Atsumi Misue (; 24. huhtikuuta 1936 – 28. kesäkuuta 2016) oli japanilainen roomalaiskatolinen piispa. Hänet vihittiin papiksi 19. maaliskuuta 1962 ja nimitettiin Hiroshiman hiippakunnan johtoon 29. maaliskuuta 1985. Piispaksi konsekroinnin suoritti 16. kesäkuuta Paul Hisao Yasuda, jota avustivat William Aquin Carew ja Peter Seiichi Shirayanagi. Misue jäi eläkkeelle 13. kesäkuuta 2011.Catholic-Hierarchy.org: Bishop Joseph Atsumi Misue == Lähteet == Luokka:Japanilaiset papit Luokka:Katoliset piispat Luokka:Vuonna 1936 syntyneet Luokka:Vuonna 2016 kuolleet
Juan Subercaseaux Errázuriz

Juan Subercaseaux Errázuriz (26. elokuuta 1896 Santiago de Chile – 9. elokuuta 1942) oli chileläinen roomalaiskatolinen arkkipiispa. Hänet vihittiin papiksi Santiago de Chilen arkkihiippakuntaan 3. huhtikuuta 1920 ja nimitettiin Linaresin hiippakunnan johtoon 23. helmikuuta 1935. Piispaksi konsekroinnin suoritti 28. huhtikuuta Ettore Felici, jota avustivat Gilberto Fuenzalida Guzmán ja Prudencio Contardo Ibarra. Subercaseaux Errázuriz asetettiin virkaansa 12. toukokuuta.Catholic-Hierarchy.org: Archbishop Juan Subercaseaux Errázuriz Subercaseaux Errázuriz sai 8. tammikuuta 1940 nimityksen La Serenan arkkipiispaksi, joksi hänet asetettiin 9. huhtikuuta 1940 ja jona hän toimi, kunnes kuoli 45-vuotiaana virassa. == Lähteet == Luokka:Chileläiset papit Luokka:Katoliset arkkipiispat Luokka:Vuonna 1896 syntyneet Luokka:Vuonna 1942 kuolleet
Gilberto Fuenzalida Guzmán

Gilberto Fuenzalida Guzmán (15. helmikuuta 1868 Talca – 24. maaliskuuta 1938) oli chileläinen roomalaiskatolinen piispa. Hänet vihittiin papiksi Santiago de Chilen arkkihiippakuntaan 20. joulukuuta 1890 ja nimitettiin Concepciónin piispaksi 20. helmikuuta 1918. Piispaksi konsekroinnin suoritti 7. kesäkuuta Sebastiano Nicotra, jota avustivat Ricardo Sepúlveda Hermosilla ja Reinaldo Muñoz Olave. Fuenzalida Guzmán asetettiin virkaansa 23. kesäkuuta 1918. Hän kuoli 70-vuotiaana virassa. == Lähteet == Luokka:Chileläiset papit Luokka:Katoliset piispat Luokka:Vuonna 1868 syntyneet Luokka:Vuonna 1938 kuolleet
William Grebe

William F. Grebe (9. maaliskuuta 1869 Chicago – 29. kesäkuuta 1960 Chicago) oli yhdysvaltalainen miekkailija. Hän sai vuoden 1904 kesäolympialaisissa St. Louisissa hopeaa säilän yksilökilpailussa ja pronssia single sticksissä.William Grebe Biography and Olympic Results | Olympics at Sports-Reference.com == Lähteet == Luokka:Yhdysvaltalaiset miekkailijat Luokka:Yhdysvaltalaiset olympiamitalistit Luokka:Vuonna 1869 syntyneet Luokka:Vuonna 1960 kuolleet
Manuel Larraín Errazuriz

Manuel Larraín Errázuriz (17. joulukuuta 1900 Santiago de Chile – 22. kesäkuuta 1966) oli chileläinen roomalaiskatolinen piispa. Hänet vihittiin papiksi Santiago de Chilen arkkihiippakuntaan 16. huhtikuuta 1927 ja nimitettiin Talcan koadjuuttoripiispaksi sekä Thubunae in Numidian titulaaripiispaksi 7. toukokuuta 1938. Piispaksi konsekroinnin suoritti 7. elokuuta Carlos Silva Cotapos, jota avustivat Juan Subercaseaux Errázuriz ja Jorge Antonio Larraín Cotapos. 21. tammikuuta 1939 Larraín Errázurizista tuli Talcan piispa. Hän osallistui Vatikaanin toiseen kirkolliskokoukseen ja toimi Talcan piispana, kunnes kuoli 65-vuotiaana virassa.Catholic-Hierarchy.org: Bishop Manuel Larraín Errázuriz == Lähteet == Luokka:Chileläiset papit Luokka:Katoliset piispat Luokka:Vuonna 1900 syntyneet Luokka:Vuonna 1966 kuolleet
Jorge Antonio Larraín Cotapos

Jorge Antonio Larraín Cotapos (13. kesäkuuta 1887 Santiago de Chile – 10. elokuuta 1955) oli chileläinen roomalaiskatolinen piispa. Hänet vihittiin papiksi Santiago de Chilen arkkihiippakuntaan 3. huhtikuuta 1915 ja nimitettiin Chillánin piispaksi 20. maaliskuuta 1937. Piispaksi konsekroinnin suoritti 25. huhtikuuta José Horacio Campillo Infante, jota avustivat Carlos Silva Cotapos ja Juan Subercaseaux Errázuriz. Larraín Cotapos asetettiin virkaansa 17. toukokuuta 1937, ja hän toimi siinä, kunnes kuoli 68-vuotiaana virassa.Catholic-Hierarchy.org: Bishop Jorge Antonio Larraín Cotapos == Lähteet == Luokka:Chileläiset papit Luokka:Katoliset piispat Luokka:Vuonna 1887 syntyneet Luokka:Vuonna 1955 kuolleet
Pyöräilyn Suomen-mestaruuskilpailut 1911

Pyöräilyn Suomen-mestaruuskilpailut 1911 kilpailtiin Joensuussa 5.–6. elokuuta 1911. Vain miehet kilpailivat. Sievin Urheiluseuran Juho Jaakonaho voitti kaikki kilpailumatkat ja siten kiistattoman yleismestaruuden. == Miesten yleismestaruus == Parhaat tulokset: Sija Kilpailija 1 km 10 km 30 km 60 km 1 Juho Jaakonaho 1.30,3 16.57,0 51.06,0 1.49.08,0 Kosti Tanner ? 17.49,2 53.47,0 ? Antti Raita ? 18.06,7 54.47,4 1.57.27,3 Aksel Lihr 1.38,6 17.53,6 ? ? A. Nygren 1.41,8 ? ? ? P. Fomin ? ? ? 2.05.23,0 Hj. Väre ? ? 56.20,0 2.11.15,5 == Lähteet == * ?.08.1911 Suomen Urheilulehti no 8 Luokka:Vuoden 1911 urheilu Suomen-mestaruuskilpailut 1911 Luokka:Joensuun urheilutapahtumat
Plácido Labarca Olivares

Plácido Labarca Olivares (31. joulukuuta 1838 Santa Rosa de los Andes – 9. lokakuuta 1905) oli chileläinen roomalaiskatolinen piispa. Hänet vihittiin papiksi Santiago de Chilen arkkihiippakuntaan 20. joulukuuta 1862 ja nimitettiin Tarapacán apostoliseksi vikaariksi vuonna 1887. Labarca Olivares sai 26. kesäkuuta 1890 nimityksen Concepciónin piispaksi, jonka virkaan hänet asetettiin 21. syyskuuta. Piispaksi konsekroinnin suoritti 8. syyskuuta Mariano Jaime Casanova y Casanova, jota avustivat José Manuel Orrego Pizarro ja Joaquín Larraín Gandarillas. Labarca Olivares kuoli 66-vuotiaana virassa.Catholic-Hierarchy.org: Bishop Plácido Labarca Olivares == Lähteet == Luokka:Chileläiset papit Luokka:Katoliset piispat Luokka:Vuonna 1838 syntyneet Luokka:Vuonna 1905 kuolleet
Al-Farouq Aminu

Al-Farouq Ajiede Aminu (s. 21. syyskuuta 1990 Atlanta) on yhdysvaltalais- nigerialainen koripalloilija, joka edustaa NBA:ssa Chicago Bullsia. Myös hänen veljensä Alade Aminu on ammattilaiskoripalloilija. == Ura == Aminulla on nigerialaiset sukujuuret. Hän pelasi lukiokoripalloa Norcrossin high schoolissa. Koulun jälkeen Aminu rankattiin ikäluokassaan maan seitsemänneksi lupaavimmaksi pelaajaksi. Muun muassa Georgia Techin yliopisto yritti saada hänet joukkueeseensa, mutta lopulta hän siirtyi Wake Forestin yliopistoon vuonna 2008. Kesällä 2008 hän pelasi Yhdysvaltain joukkueessa Nike Hoop Summitissa. Kaudella 2008–2009 Aminu teki 12,9 pistettä ottelua kohden, jolla hän oli tulokkaiden toiseksi paras korintekijä yliopistonsa konferenssissa. Seuraavalla kaudella hän teki 15,8 pistettä ja otti 10,7 levypalloa ottelua kohden. Jo kahden yliopistokauden jälkeen Aminu päätti ilmoittautua NBA:n vuoden 2010 varaustilaisuuteen. Hänet varasi Los Angeles Clippers tilaisuuden kahdeksantena pelaajana. Aminu edusti kauden 2010–2011 kyseistä seuraa ja teki tulokaskaudellaan 5,6 pistettä ja otti 3,3 levypalloa ottelua kohden. Joulukuussa 2011 Clippers kauppasi Aminun pelioikeudet New Orleans Hornetsille. Samassa pelaajakaupassa myös Eric Gordon ja Chris Kaman siirtyivät New Orleansiin. Aminu saavutti parhaat tehonsa Hornetsissa (vuodesta 2013 nimellä Pelicans) kaudella 2012–2013: 7,3 pistettä ja 7,7 levypalloa ottelua kohden. Heinäkuussa 2014 hän siirtyi vapaana pelaajana kaksivuotisella sopimuksella Dallas Mavericksiin. Seuraavana vuonna hän siirtyi Portland Trail Blazersiin. Maaliskuussa 2021 Aminu siirtyi Orlando Magicista Chicago Bullsiin. == Lähteet == == Aiheesta muualla == * NBA:n pelaajaprofiili Luokka:Yhdysvaltalaiset koripalloilijat Luokka:Nigerialaiset koripalloilijat Luokka:Vuonna 1990 syntyneet Luokka:Elävät henkilöt
José Manuel Orrego Pizarro

José Manuel Orrego Pizarro (2. huhtikuuta 1817 La Ligua – 19. heinäkuuta 1891) oli chileläinen roomalaiskatolinen piispa. Hänet vihittiin Santiago de Chilen arkkihiippakuntaan diakoniksi 26. kesäkuuta 1841 ja papiksi 8. elokuuta 1841. Hänet nimitettiin La Serenan piispaksi 21. joulukuuta 1868, ja piispaksi konsekroinnin suoritti 6. kesäkuuta 1869 José Hipólito Salas y Toro. Orrego Pizaro erosi La Serenen hiippakunnan johdosta 17. syyskuuta 1887. Hän osallistui Vatikaanin ensimmäiseen kirkolliskokoukseen.Catholic-Hierarchy.org: Bishop José Manuel Orrego Pizarro == Lähteet == Luokka:Chileläiset papit Luokka:Katoliset piispat Luokka:Vuonna 1817 syntyneet Luokka:Vuonna 1891 kuolleet
Joaquín Larraín Gandarillas

thumb|right|Joaquín Larraín Gandarillas Joaquín Larraín Gandarillas (13. lokakuuta 1822 Santiago de Chile – 26. syyskuuta 1897) oli chileläinen roomalaiskatolinen arkkipiispa. Hänet vihittiin papiksi Santiago de Chilen arkkihiippakuntaan 20. maaliskuuta 1847 ja nimitettiin sen vihkipiispaksi sekä Martyropoliin titulaaripiispaksi 31. joulukuuta 1877. Piispaksi vihkiminen seurasi 1. maaliskuuta 1878. Pääkonsekraattorina toimi Rafael Valentín Valdivieso y Zañartu, jota avustivat José Hipólito Salas y Toro ja Carlos Bermúdez.Catholic-Hierarchy.org: Archbishop Joaquín Larraín Gandarillas Larraín Gandarillas sai 15. kesäkuuta 1893 nimityksen Anazarbuksen titulaariarkkipiispaksi. Hän toimi Santiago de Chilen vihkipiispana, kunnes kuoli 74-vuotiaana virassa. == Lähteet == Luokka:Chileläiset papit Luokka:Katoliset piispat Luokka:Vuonna 1822 syntyneet Luokka:Vuonna 1897 kuolleet
Arthur Fox

Arthur George Fox (9. syyskuuta 1878 Cowes, Englanti – 17. elokuuta 1958 Los Angeles, Kalifornia, Yhdysvallat) oli yhdysvaltalainen miekkailija. Hän kilpaili vuoden 1904 kesäolympialaisissa St. Louisissa ja oli siellä mukana saamassa hopeaa floretin joukkuekilpailussa. Hän kilpaili myös sekä floretin että säilän yksilökilpailuissa.Arthur Fox Biography and Olympic Results | Olympics at Sports-Reference.com == Lähteet == Luokka:Yhdysvaltalaiset miekkailijat Luokka:Yhdysvaltalaiset olympiamitalistit Luokka:Vuonna 1878 syntyneet Luokka:Vuonna 1958 kuolleet
Koivukosken voimalaitos (Kotka)

Koivukosken voimalaitos on vesivoimala Kymijoen Koivukoskenhaarassa Kotkassa. Voimalaitoksen pudotuskorkeus on 4,5 m ja teho 1,9 MW. Voimalaitos on rakennettu Koivukosken ohittavaan kanavaan, luonnonuomassa on säännöstelypato. Voimalaitoksen rakennutti Ahlström Oy vuonna 1933. Ahlström myi sen 1990-luvun lopussa ruotsalaiselle Graningenille. 2000-luvun alkupuolella omistajaksi tuli Statkraft. Statkraft Suomi Oy:n koko osakekannan osti vuonna 2014 viiden suomalaisen energiayhtiön omistama Kolsin Voima Oy. == Lähteet == Luokka:Kotkan rakennukset ja rakennelmat Luokka:Suomen vesivoimalat Luokka:Suomen padot Luokka:Kymijoen alaosan alue Luokka:Kymijoki
Hän varasti elämän

Hän varasti elämän on suomalainen elokuva vuodelta 1962. Sen käsikirjoitti ja ohjasi Aarne Tarkas. Pääosassa on Risto Mäkelä.Hän varasti elämän (1962)leffatykki.com Viitattu 28.7.2024 Työnantajalleen suuttunut prokuristi Leino päättää varastaa yhtiön palkkarahat, 25 miljoonaa markkaa, joita hän on viemässä syrjäiselle työmaalle. Hän murhaa viattoman sivullisen ja lavastaa onnettomuuden polttamalla käytössään olleen auton ja sivullisen ruumiin, jota luullaan häneksi. Hän aloittaa rahojen turvin uuden elämän murhatun sivullisen nimellä pienessä maaseutupitäjässä, mutta menneisyys ei jätä häntä rauhaan. Elokuvaa on luonnehdittu groteskiksi ja makaaberiksi mustalla huumorilla ladatuksi jännityselokuvaksi. Murhaajan mielipuolisuudessa on nähty yhtymäkohtia hieman aiemmin valmistuneeseen Alfred Hitchcockin Psykoon.Elokuva-arvio: Hän varasti elämän -elokuvassa pikimusta huumori puree ja jännitys puistattaaSeura Viitattu 28.7.2024 ==Lähteet== == Aiheesta muualla == * Luokka:Aarne Tarkaksen ohjaamat elokuvat Luokka:Suomalaiset mustavalkoelokuvat Luokka:Vuoden 1962 suomalaiset elokuvat
The Man They Could Not Hang

The Man They Could Not Hang on vuonna 1939 ensi-iltansa saanut Nick Grinden ohjaama yhdysvaltalainen kauhuelokuva, jonka pääosia esittävät Boris Karloff, Lorna Gray, Robert Wilcox ja Roger Pryo. == Juoni == Elokuva kertoo tohtori Savaardista, joka on keksinyt laitteen jolla pystyy herättämään kuolleen henkiin. Savaard onnistuu saamaan vapaaehtoisen kokeeseensa. Vapaaehtoisen miehen tyttöystävä kuitenkin kertoo poliisille, joka murtautuu laboratorioon ja keskeyttää kokeen, ja Savaard ei pääse herättämään koehenkilöä henkiin. Hänet pidätetään ja hänen saatuaan oikeudenkäynnissä kuolemantuomion, hän vannoo kostoa tuomarille, valamiehistölle ja piirisyyttäjälle. Savaadin hirttämisen jälkeen hänen apulaisensa osti tohtorin ruumiin, ja herätti hänet henkiin tämän keksimällä laitteella. Vähän ajan kuluttua Savaadin hirttäjäisten jälkeen alkavat ihmiset joille tohtori on vannonut kostoa saada kutsuja kartanoon, jossa he näkevät Savaardin taas elävänä ja tämä murhaa heidät. Kuudennen murhan jälkeen alkaa lehtimies Scoop Foley selvittää tapauksia ja menee Savaardin talolle, josta hän löytää hengissä olevan valamiehistön jäsenen. == Näyttelijät == Lähde: == Lähteet == == Aiheesta muualla == * Luokka:Vuoden 1939 yhdysvaltalaiset elokuvat Luokka:Yhdysvaltalaiset kauhuelokuvat Luokka:Yhdysvaltalaiset mustavalkoelokuvat
Nathan Adrian

Nathan Ghar-Jun Adrian (s. 7. joulukuuta 1988 Bremerton, Washington) on yhdysvaltalainen uimari ja viisinkertainen olympiavoittaja. Adrian voitti Manchesterissa järjestetyissä lyhyen radan maailmanmestaruuskilpailuissa keväällä 2008 MM-kultaa 100 metrin vapaauinnissa kilpailuennätysajalla 46,67. Samoissa kilpailuissa hän saavutti kultaa myös 4×100 metrin vapaauintiviestistä ja hopeaa 4×100 metrin sekauintiviestistä. Kesäolympialaisissa 2008 Adrian oli mukana Yhdysvaltain alkueräjoukkueessa 4×100 metrin vapaauintiviestissä. Matkan finaalissa Yhdysvaltain joukkue voitti, joten myös Adrian sai kultaa. Rooman maailmanmestaruuskilpailuissa 2009 Adrian oli mukana voitokkaissa Yhdysvaltain 4×100 metrin vapaa- ja sekauintiviestijoukkueissa. Adrian tosin ui sekauintiviestissä vain alkuerissä. Kesällä 2011 Shanghaissa Adrian oli mukana uusimassa 4×100 metrin sekauintiviestin MM-kultaa, kun taas 4×100 metrin vapaauintiviestistä tuloksena oli pronssia. Kesäolympialaisissa 2012 Lontoossa Adrian oli mukana 4×100 metrin vapaa- ja sekauintiviesteissä ja 100 metrin vapaauinnissa. Adrian ui Yhdysvaltain vapaauintiviestijoukkueessa avausosuuden ja oli joukon nopein. Viimeisellä 50 metrillä Ranskan joukkue nousi kuitenkin Yhdysvaltain ohi, joten Adrian sai siis hopeaa. 100 metrin vapaauinnissa Adrian nousi viimeisellä vedolla olympiavoittoon ohi Australian James Magnussenin. Adrianin aika oli 47,52, josta Magnussen jäi vain yhden sekunnin sadasosan. Sekauintiviestissä hän lähti ankkuriosuudelle ensimmäisenä, ui sen aikaan 46,85 ja varmisti Yhdysvalloille kultamitalin. Barcelonan MM-kilpailuissa 2013 Adrian saavutti hopeaa 4×100 metrin vapaauintiviestissä ja pronssia 100 metrin vapaauinnissa. Kazanin MM-kilpailuissa 2015 hän sai kultaa 4×100 metrin sekauintiviestissä ja 4×100 metrin sekajoukkueiden vapaauintiviestissä sekä hopeaa 50 metrin vapaauinnissa. Rio de Janeiron olympialaisissa 2016 hän saavutti kultaa 4×100 metrin vapaa- ja sekauintiviesteissä sekä pronssia 50 ja 100 metrin vapaauinneissa. Budapestin MM-kilpailuissa 2017 hän voitti mestaruuden 4×100 metrin miesten ja sekajoukkueiden vapaauintiviesteissä sekä miesten 4×100 metrin sekauintiviestissä. Lisäksi hän sai hopeaa 100 metrin vapaauinnissa. Adrian saavutti Gwangjun MM-kilpailuissa 2019 kultaa miesten ja sekajoukkueiden 4×100 metrin vapaauintiviesteissä sekä hopeaa miesten 4×100 metrin sekauintiviestissä. == Lähteet == == Aiheesta muualla == Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1988 syntyneet Luokka:Elävät henkilöt
Allison Schmitt

Allison Schmitt (s. 7. kesäkuuta 1990 Pittsburgh) on yhdysvaltalainen uimari. Hän on vapaauinnin olympiavoittaja ja maailmanmestari. Hän edustaa Club Wolverine -seuraa ja on pituudeltaan 185 cm. Schmitt saavutti Pekingin olympialaisissa 2008 pronssia 4 × 200 metrin vapaauintiviestissä. 200 metrin vapaauinnissa hän karsiutui välierissä. Rooman MM-kilpailuissa 2009 hän sai hopeaa 200 metrin vapaauinnissa ajalla 1.54,96 ja 4 × 200 metrin vapaauintiviestissä sekä sijoittui neljänneksi 400 metrin vapaauinnissa. Tyynenmeren-mestaruuskilpailuissa Irvinessa 2010 hän voitti 200 metrin vapaauinnin ja 4 × 200 metrin vapaauintiviestin. Shanghain MM-kilpailuissa 2011 hän sai kultaa 4 × 200 metrin vapaauintiviestissä ja sijoittui kuudenneksi 200 metrin vapaauinnissa. Schmitt voitti Lontoon olympialaisissa 2012 kultaa 200 metrin vapaauinnissa ajalla 1.53,61 sekä 4 × 200 metrin vapaa- ja 4 × 100 metrin sekauintiviesteissä, joissa hän ui ankkuriosuuden. Lisäksi hän sai hopeaa 400 metrin vapaauinnissa ajalla 4.01,77 ja pronssia 4 × 200 metrin vapaauintiviestissä. Istanbulin lyhyen radan MM-kilpailuissa 2012 hän saavutti kultaa 200 metrin vapaauinnissa ajalla 1.53,59 sekä 4 × 100 ja 4 × 200 metrin vapaauintiviesteissä. Schmitt saavutti Toronton Pan-Amerikan kisoissa 2015 kultaa 200 metrin vapaauinnissa ajalla 1.56,23, 4 × 200 metrin vapaauintiviestissä ja 4 × 100 metrin sekauintiviestissä sekä hopeaa 4 × 100 metrin vapaauintiviestissä. Rio de Janeiron olympialaisissa 2016 hän voitti kultaa 4 × 200 metrin vapaauintiviestissä ja sai hopeaa 4 × 100 metrin vapaauintiviestissä, jossa hän tosin ui vain alkuerissä. Tokion Tyynenmeren- mestaruuskilpailuissa 2018 hän sai hopeaa 4 × 200 metrin vapaauintiviestissä. Gwangjun MM-kilpailuissa 2019 hän saavutti hopeaa molemmissa naisten vapaauintiviesteissä uituaan kummankin lajin alkuerissä. Schmitt saavutti vuodelle 2021 siirretyissä Tokion olympialaisissa hopeaa 4 × 200 metrin vapaauintiviestissä. == Lähteet ja huomautukset == == Aiheesta muualla == Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1990 syntyneet Luokka:Elävät henkilöt
Assimilaatio (fonetiikka)

Assimilaatio foneettisena ilmiönä tarkoittaa äänteen muuttumista toista äännettä muistuttavaksi tai jopa sulautumista siihen. Suomen kielessä assimilaatio on ominaista etenkin n:lle. Esim. suomen sananmuodoissa, joiden loppuäänne on yleensä n, tämä n tavallisesti korvautuu p-alkuisen sanan edellä tavallisesti m:llä ja k-alkuisen sanan edellä tavallisesti äng-äänteellä. Kirjoituksessa tätä ei merkitä. Sen sijaan potentiaalin ne-tunnuksen ja toisen partisiipin nut-, nyt- tai nee-tunnuksen alku-n:n assimiloituminen edeltävän konsonantin kaltaiseksi merkitään, esimerkiksi juossee (ilman assimilaatiota olisi juosnee), ollut (ilman assimilaatiota olisi olnut). Toisaalta tällaisen tunnuksen edellä t-loppuisessa vartalossa t assimiloituu n:ksi, esim. osannut (ilman assimilaatiota olisi osatnut), osannee (ilman assimilaatiota olisi osatnee). Ruotsin kielessä imperfektin tunnuksen -de alku-d assimiloituu soinnittoman konsonantin edellä sitä muistuttavaksi soinnittomaksi äänteeksi, t:ksi, esim. läste (ilman assimilaatiota olisi läsde). == Lähteet == * === Viitteet === Luokka:Fonetiikka
Penitentiary Blues

Penitentiary Blues on yhdysvaltalaisen laulajan David Allan Coen debyyttialbumi, joka on julkaistu vuonna 1969. ==Kappaleet== Kaikki kappaleet kirjoittanut David Allan Con, ellei toisin mainittu. # # # # # # # # # # # ==Kokoonpano== * David Allan Coe – laulu * Teddy Paige, Jerry Kennedy, Mac Gayden – kitara * Teddy Paige, Charlie McCoy, Ed Kollis – huuliharppu * William C. Sanders, Billy Linneman, Mac Gayden, Charlie McCoy – basso * Karl Himmel, Kenneth Buttrey – Rummut * David Briggs – piano == Arviot == * Allmusic: http://www.allmusic.com/album/penitentiary-blues-r92039/review == Lähteet == * CD Hacktone Records - #436028 === Viitteet === == Aiheesta muualla == * Penitentiary Blues discogs.com -sivustolla Luokka:Vuoden 1969 esikoisalbumit Luokka:David Allan Coen albumit
Blueprint

Blueprint on irlantilaisen multi-instrumentalistin Rory Gallagherin kolmas studioalbumi, joka on julkaistu vuonna 1973. ==Kappaleet== Kaikki kappaleet kirjoittanut Rory Gallagher. # # # # # # # # ==Kokoonpano== * Rory Gallagher – kitara, huuliharppu, mandoliini, saxofoni, laulu * Gerry McAvoy – basso * Lou Martin – kosketinsoittimet, kitara * Rod de'Ath – lyömäsoittimet, rummut, virvelirumpu ==Lähteet== * CD-levy CLACD 316 Luokka:Rory Gallagherin albumit Luokka:Vuoden 1973 albumit
Lakkakääpä

Lakkakääpä (Ganoderma lucidum) on kääpäsieni, jonka itiöemä on yksivuotinen ja suurehko. Sen jalka on vähintään sormenpaksuinen ja kiinnittyy usein lakin reunaan. Yläpinta on kumpareinen ja kiiltävä, väriltään oranssinpunainen. Pillien peittämä alapinta on valkoinen, myöhemmin ruskea. Lakkakääpä kasvaa lehtipuilla tai harvoin havupuilla valkolahottajana. Useimmin sitä esiintyy tervalepän kannoissa ja kaatuneissa rungoissa, lehdoissa ja kosteissa metsissä.Salo, Pertti, Niemelä, Tuomo & Salo, Ulla 2006: Suomen sieniopas. Luonnontieteellinen keskusmuseo – Kasvimuseo. Helsinki. Lajia on käytetty perinteisessä itämaisessa lääketieteessä jo yli 2000 vuoden ajan.Jones, Kenneth (1990), Reishi: Ancient Herb for Modern Times, Sylvan Press, s. 6. englanniksi, viitattu 14.8.2013 Lakkakäävästä valmistettuja uutteita on myynnissä myös Suomessa. Euroopassa ja varsinkin Yhdysvalloissa sen terveysvaikutuksista ja mahdollisista haittavaikutuksista keskustellaan. Tutkimuksien pohjalta on mahdollista että lakkakäävän sisältämillä antioksidanteilla voi olla hyödyllisiä vaikutuksia solujen terveyteen, hermostoon ja ympäristön haitallisten aineiden aiheuttaman oksidatiivisen stressin vähentämiseen. == Viljely == Lakkakääpä on lahottajasieni, joka soveltuu hyvin viljeltäväksi, vaikkakin sen viljely on ollut Suomessa kaupallisesti vähäistä. Korkeassa hiilidioksidipitoisuudessa viljellyn lakkakäävän tunnusomaisena piirteenä on kaunis sarvimainen ulkomuoto, joka selvästi poikkeaa luonnossa kasvaneesta lakkakäävästä. == Lähteet == Luokka:Polyporaceae
Koppelokääpä

Koppelokääpä (Grifola frondosa) on kääpäsieni, jonka itiöemä on yksivuotinen ja muodostuu kymmenistä jalallisista lusikkamaisista lakeista. Itiöemä on kokonaisuudessan enintään puolimetrinen. Koppelokääpä kasvaa loisena suurten tammien tyvellä. Se on hyvä ruokasieni, jota viljellään Yhdysvalloissa, Kiinassa ja Japanissa siitakesienen tavoin sahanpurussa. Viljeltyä koppelokääpää on myyty Suomessakin japanilaisella nimellä maitake. Koppelokääpää muistuttaa harvinainen viuhkokääpä (Polyporus umbellatus), joka ei kuitenkaan ole riippuvainen tammesta. == Lähteet == * Salo, Pertti, Niemelä, Tuomo & Salo, Ulla 2006: Suomen sieniopas. Luonnontieteellinen keskusmuseo – Kasvimuseo. Helsinki. * UPM: Metsiemme kääpiä, Koppelokääpä (Grifola frondosa) Luokka:Polyporales Luokka:Käävät Luokka:Ruokasienet